Κατερίνα Διδασκάλου

Η Κατερίνα Διδασκάλου είναι Ελληνίδα ηθοποιός του κινηματογράφου, του θεάτρου και της τηλεόρασης.

 Βιογραφία
Η Κατερίνα Διδασκάλου γεννήθηκε στην Αθήνα, αλλά μεγάλωσε σε διάφορες πόλεις της Ελλάδας, ακολουθώντας τον πατέρα της, ο οποίος υπήρξε ανώτερος δικαστικός. 

Μετά το λύκειο συνέχισε τις σπουδές της στην Φιλοσοφική Αθηνών αλλά και στη Δραματική Σχολή του Εθνικού Θεάτρου, από όπου αποφοίτησε με άριστα. Με υποτροφία του Ιδρύματος Ωνάση πήγε στην Νέα Υόρκη για να συνεχίσει τις σπουδές της στο Πανεπιστήμιο Κολούμπια στην υποκριτική κινηματογράφου, καθώς και στο Uta Hagen HB Studio στην υποκριτική θεάτρου. 

Η Διδασκάλου συμμετείχε σε πολλές τηλεοπτικές σειρές και αρκετές κινηματογραφικές ταινίες. Το ντεμπούτο της στην τηλεόραση το έκανε το 1990 με την τηλεοπτική σειρά Ο Κίτρινος Φάκελος που προβλήθηκε στον τηλεοπτικό σταθμό ΑΝΤ1, ενώ την επόμενη χρονιά το 1991 πρωταγωνίστησε στην σειρά Ο Φόβος της ΕΤ2 και παράλληλα έκανε και το ντεμπούτο της στον κινηματογράφο με την ταινία Δυο ήλιοι στον ουρανό σε σκηνοθεσία του Γιώργου Σταμπουλόπουλου. Γνωστή θεατρική παράσταση στην οποία είχε τον πρωταγωνιστικό ρόλο είναι το έργο Η Πόρνη από ΠάνωΛεπτομέρειες παράστασης του Αντώνη Τσιπιανίτη.

Η ηθοποιός ήταν η πρωθιέρεια στην τελετή της αφής της Ολυμπιακής Φλόγας το 1984 για τους Ολυμπιακούς αγώνες του Λος Άντζελες και το 1988 για τους Ολυμπιακούς αγώνες της Σεούλ.

 Φιλμογραφία 
+ΈτοςΤίτλοςΡόλος1991Δυο ήλιοι στον ουρανό1996Ο οργασμός της αγελάδαςΤζοβάνα19976 με έξι1998Μετά το τέλος του κόμουΑράξι Βαρτανιάν2001Το μαντολίνο του λοχαγού Κορέλιμητέρα Λεμονιάς2003Η κούκλα2004Ο τριπλός πράκτορας Αρσινόη2005CsudafilmΕλένηΗ πόλη των θαυμάτων μητέρα2006Μια ζωή σαν άλληυποδιευθύντρια2009Οιδίπους Ιοκάστη2010Don't You Forget About Meμητέρα2014Dark IllusionΈμιλυ Θεοφανέλλη2018Death of the Father Πόπη2019ΕυτυχίαΜαρίκα Κοτοπούλη 2020Μικρά όμορφα άλογα Άννα

 Προσωπική ζωή 
Η Κατερίνα Διδασκάλου έμεινε στη Νέα Υόρκη για περίπου 10 χρόνια, παντρεύτηκε τον Γιώργο Βέη και απέκτησε δυο κόρες. Στη συνέχεια γύρισε στην Ελλάδα, όπου έκανε έναν δεύτερο γάμο και απέκτησε έναν γιο. 

Παραπομπές

Εξωτερικοί σύνδεσμοι
Η 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης